PYLON บวก 4.35% โบรกฯเชียร์ “ซื้อ” คาดกำไรปีนี้โตแกร่ง
PYLON บวกเกือบ 4% รับปัจจัยบวกความชัดเจนรถไฟฟ้าสายสีชมพู-เหลือง โดยราคาปิดตลาดภาคเช้าอยู่ที่ 14.40 บาท บวก 0.60 บาท หรือ 4.35% สูงสุดที่ 14.40 บาท ต่ำสุดที่ 13.90 บาท มูลค่าซื้อขายที่ 43.61 ล้านบาท ด้าน บล.เคทีบี (ประเทศไทย) แนะ “ซื้อ” ชูเป้า 15.10 บาท พร้อมปรับประมาณการกำไรเพิ่มขึ้น
22 มิ.ย. 2560

ผู้สื่อข่าวรายงานว่า ราคาหุ้น บริษัท ไพลอน จำกัด (มหาชน) หรือ PYLON โดยราคาปิดตลาดภาคเช้าอยู่ที่ 14.40 บาท บวก 0.60 บาท หรือ 4.35% สูงสุดที่ 14.40 บาท ต่ำสุดที่ 13.90 บาท มูลค่าซื้อขายที่ 43.61 ล้านบาท ขณะที่ดัชนีตลาดหุ้นไทยโดยรวมบวก 0.25%

ด้าน บล.เคทีบี (ประเทศไทย) ระบุในบทวิเคราะห์ (21 มิ.ย.) แนะ “ซื้อ” PYLON ให้ราคาเหมาะสม 15.10 บาท จากเดิม 14.60 บาท อิง PER เฉลี่ย 4 ปี +1 standard deviation ที่ประมาณ 24 เท่า และปรับคาดการณ์กำไรสุทธิขึ้นประมาณ 5 ล้านบาท เป็น 235 ล้านบาท โดยมองว่า PYLON เป็นบริษัทที่มีการเติบโตดีโดยคาดปีนี้มีการเติบโตถึง 36% ช่วงเดียวกันเมื่อปีก่อน เนื่องจากเห็นถึงความชัดเจนของโครงการรถไฟฟ้าสายสีชมพู-เหลือง PYLON จึงเป็นอีกหนึ่งหุ้นรับเหมาก่อสร้างที่มีความน่าสนใจ
โดยโครงการรถไฟฟ้าสายสีชมพู-เหลือง มีมูลค่างานโยธาประมาณ 39,700 ล้านบาท และคาดการณ์มูลค่างานเสาเข็ม (เฉพาะค่าแรง) ที่ประมาณ 1,300 ล้านบาท โดยเราคาดว่า PYLON จะเป็น 1 ใน 2 ผู้รับเหมางานฐานรากที่ได้รับโครงการดังกล่าว ส่งผลให้ PYLON จะได้รับ backlog จากงานฐานรากของรถไฟฟ้าสายสีชมพู-เหลืองมูลค่าประมาณ 650 ล้านบาท คาดว่าจะเริ่มรับรู้รายได้บางส่วนภายในปลายปีนี้
นอกจากนี้ PYLON ยังมีประเด็นบวกจาก Tax Shield ที่ยังคงเหลือประมาณ 50 ล้านบาท ซึ่งสามารถนำไปลดภาษีได้ 10 ล้านบาท ซึ่งคาดว่าบริษัทจะใช้หมดภายในปีนี้